text: কেরামত উল্লাহ বিপ্লব  (জন্ম: ১১ মার্চ, ১৯৭৪) একজন বাংলাদেশী সাংবাদিক এবং লেখক। তিনি  বর্তমানে স্যাটেলাইট টিভি চ্যানেল এটিএন বাংলার সম্পাদক হিসাবে দায়িত্ব পালন করছেন এবং এ চ্যানেলে প্রচারিত না বলা গল্পের অনুষ্ঠান যে কথা কেউ বলেনি এর  পরিকল্পনা এবং উপস্থাপনা করছেন। তিনি ইউনেস্কো বাংলাদেশ জার্নালিজম পুরস্কার-২০১১ সহ বিভিন্ন উল্লেখযোগ্য পুরস্কার পেয়েছেন।
  
  জীবনী ও কর্মজীবন 
  কেরামত উল্লাহ বিপ্লবের জন্ম রংপুর জেলার পীরগঞ্জ উপজেলায় ১৯৭৪ সালের ১১ মার্চ জন্মগ্রহণ করেছেন। তিনি ২০১৫ সাল থেকে এটিএন বাংলা টিভি চ্যানেলের সম্পাদক হিসাবে দায়িত্ব পালন করছেন। এটিএন বাংলা  টিভি চ্যানেলে প্রচারিত না বলা গল্পের অনুষ্ঠান ‘‘‘যে কথা কেউ বলেনি’’’-এর পরিকল্পনা এবং উপস্থাপক। ২০০৫ সালের  ১৫ আগস্ট থেকে ২০১০ সালের ৩০ মে পর্যন্ত তিনি চ্যানেল ওয়ান এর সিনিয়র রিপোর্টার হিসেবে কাজ করেন।  এছাড়াও তিনি দৈনিক সংবাদ, দৈনিক বাংলাবাজার পত্রিকা, দৈনিক মানবজামিন পত্রিকায় ১৯৯৮ থেকে ২০০৫ সাল পর্যন্ত বিভিন্ন পদে কাজ করেছেন।  ওয়ার্ল্ড বাংলা চ্যানেল নামের একটি অনলাইন সংবাদ মাধ্যমের চেয়ারম্যান এবং মালিক যা ২০১৬ সালের ১৬ ডিসেম্বর শুরু হয়।
  
  উল্লেখযোগ্য কাজ 
  বাংলাদেশের সবচেয়ে পুরনো এবং জনপ্রিয় স্যাটেলাইট টেলিভিশন এটিএন বাংলায় সাংবাদিক হিসেবে কর্মকালীন সময়ে  তিনি দেশে-বিদেশে বেশ কিছু আলোড়ন সৃষ্টিকারী প্রতিবেদন করেন। অভিবাসন, মানবপাচার, নারী ও শিশু নির্যাতন, উদ্বাস্তু সমস্যা এবং জলবায়ু পরিবর্তন  বিষয়ে তিনি  দেড় শ’রও বেশি অনুসন্ধানী রিপোর্ট করেছেন। ২০১১ সালে লিবিয়ায় ন্যাটো বাহিনীর যুদ্ধ তিনি কভার করেন। মিশর ও তিউনিশিয়ার সীমান্ত শরনার্থী শিবির থেকে ৩৭ হাজার বাংলাদেশীকে প্রত্যাবাসনে আন্তর্জাতিক সংস্থার পরামর্শক ও স্বেচ্ছাসেবক হিসেবেও কাজ করেছেন। অভিবাসন ও অভিবাসীদের নিয়ে তার করা বেশ কয়েকটি  সরেজমিন প্রতিবেদন জাতীয় এবং আন্তর্জাতিক পুরস্কার জিতেছে। ২০১৯ সালে প্রবাসী কল্যাণ মন্ত্রণালয় থেকে সরকারিভাবে তাকে ‘প্রবাসীর বন্ধু’  হিসেবে স্বীকৃতি দেয়া হয়।
  
  পুরস্কার এবং সম্মাননা
  
  তথ্যসূত্র 
  
  বিষয়শ্রেণী:বাংলাদেশী সাংবাদিক
  বিষয়শ্রেণী:জীবিত ব্যক্তি
  বিষয়শ্রেণী:১৯৭৪-এ জন্ম
title: কেরামত উল্লাহ বিপ্লব